ei care doresc să voteze la alegerile locale în altă localitate decât cea din buletin mai au la dispoziție foarte puțin timp pentru a obține o viză de flotant. Dacă nu o au deja în buletin la începutul lunii aprilie, nu vor putea vota la locale în localitatea în care locuiesc de fapt.
Viza de flotant trebuie să fie aplicată pe buletin cu minim 60 de zile înainte de ziua votului. Alegerile locale au loc pe 9 iunie, iar pentru a vota la ele, viza de flotant trebuie aplicată cel târziu în data de 5 aprilie.
"Mai sunt două săptămâni în care pot să îşi ia viza de flotant. Dacă locuiesc în Bucureşti, dar nu au buletin de Bucureşti sau viza lor de flotant expiră, legea spune că trebuie, ca să votezi, să ai o viză de flotant cu cel puţin 60 de zile înainte de momentul votului. (...) Termenul limită, ca să o ai deja în buletin (viza de flotant, n.r.) este 5 aprilie", a declarat Nicuşor Dan.
Documente necesare pentru a obține viza de flotant
Actele care trebuie prezentate la primărie pentru eliberarea vizei sunt:
- Cerere de viza de flotant completată
- Act de identitate (carte de identitate sau pașaport)
- Documente care atestă dreptul de folosință a locuinței (contract de închiriere, titlu de proprietate, adeverință de la proprietar)
- Declarație pe proprie răspundere
Autoritățile locale pot solicita și alte documente, precum certificatul de naștere sau de căsătorie.